आसामनि खुंथाय गोहोयाव थानाय बि जे पि सोरखारा सरासनस्रा रायजो राजाफोरनि जेंनाखौ बोस्रांना होनो हायाखै संग्रा गेसनि अख्रां गोमसार लायनाय पेट्रल आरो दिजेलनि बेसेन बांनायखौ सोरखारा होबथानो हायैखौ गोख्रों रावजों सोंखारियो 5 नं कक्राझार लक सभा बियाबनि एम पि नब कुमार शरनीयाआ ।कक्राझार प्रेस क्लाबआव खुंफुंनाय मोनसे खौरांगिरि मेलनि गेजेरजों एम पि नब कुमार शरनीयाआ बुंबावयोदि खुंफुंजानो गोनां उफ्रा बिधान सभा बिसाइख’थियाव गन’ सुरक्सा पार्टिआ थोंजोङै बादायलायनो साखा फारा ।कक्राझार लकसभा बियाबनि आइ आफा रायजो राजाफोरा आंनो फिन भत होयोब्ला थामथि खेबनि थाखाय 2024 माइथायाव एम पि महरै देरहासातगोन होन्ना रोखा बुंथियो। खौरांगिरि मेलआव शरनीयाआ बुंबावयोदि बिटिसिआव इउपिपिएल बिजेपि आरो जि एस पि मिट्र’जत सोरखारा खौसेयै सोरखार खुंगासिनो दङब्लाबो आसामाव बिजेपि हान्जाजों गन’ सुरक्सा मन्चआ लोगो नंङा होन्ना फोरमायदों।